	Obavijest studentima za rokove useljenja u studentske domove, akademska 2016./17.,te o načinu plaćanja smještaja za mjesec listopad 2016.g. 


	Poštovani studenti,

kandidati koji su ostvarili pravo na smještaj u jedan od studentskih domova za akademsku 2016./2017. godinu dužni su zaključiti Ugovor o smještaju sa „Studentskim centrom Split“ u vremenu od 03. listopada 2016. g. do 07. listopada 2016. g., (Iznimno studenti kojima počinju predavanja od 26.09.2016. g., mogu se useliti u studentski dom i prije 03.10.2016., s tim da će po danu smještaja morati platiti 50,00 kuna, a sve u radnom vremenu od 06.00 sati do 13.00 sati.
„Studentski centar Split“ će u trenutku useljenja studenta provjeriti kojim fakultetima počinje nastava od 26.09.2016., odnosno prije 03.10.2016.g. Ako se utvrdi da određeni fakultet ne počinje sa nastavom od 26.09.2016, tada student neće moći useliti u dom prije roka 03.10.2016. 
Oni studenti koji ne ispune obvezu useljenja, odnosno koji ne zaključe Ugovor sa „Studentskim centrom Split“ do navedenog datuma, 07.listopada 2016. g, smatrat će se da su odustali od studentskog doma. Useljenje u dom će se vršiti radnim danom, od ponedjeljka do petka, od 06.00 sati do 13.00 sati, a zaključno sa datumom 07. listopadom 2016. g.

Prilikom useljenja studenti moraju sa sobom donijeti:
- potvrdu fakulteta o statusu redovitog studenta u akademskoj 2016./2017. godini. (potvrdu možete dobiti u referadi fakulteta)
- indeks  na uvid (oni koji su ga dobili)
- osobnu kartu na uvid
- dvije fotografije u boji, formata 3 x 3,5 cm
- liječničku potvrdu-uvjerenje o općoj zdravstvenoj sposobnost - svrha: za smještaj u dom, ne stariju od 6 mjeseci, od izabranog liječnika opće prakse.
- potvrdu o uplati stanarine za mjesec listopad 2016. godine
(uplata se vrši na način kako je prikazano dolje na slici, na nalogu za plaćanje).
Troškovi smještaja za studentske domove se plaćaju po principu mjesec za mjesec i to do 05. u tekućem mjesecu, osim za mjesec listopad 2016.g., kada student treba donijeti svoju uplatnicu-virman prilikom useljenja u dom. Oni studenti koji ne budu imali dokaz o uplati stanarine za mjesec listopad 2016.g.  neće moći useliti u studentski dom.


Cijene smještaja po studentskim domovima:


Dom „Kampus“…………………790,00 kuna (dvokrevetna soba)
Dom „Kampus“…………………890,00 kuna (jednokrevetna soba)
Dom „Hostel“……………………630,00 kuna
Dom „Bruno Bušić“………….400,00 kuna

Studenti koji su ostvarili pravo na Đački dom-Učenički dom Split, useljavaju prema obavijesti Đačkog doma-Učeničkog doma u Splitu, a koja se nalazi na našoj web stranici.

Primjerak naloga za plaćanje smještaja za dom:


[image: image1]

VAŽNO!

OBAVIJEST ZA POSTELJINU !!!

Svi studenti koji se useljavaju u domove  u mjesecu listopadu ili rujnu 2016. (oni studenti koji ostvarili pravo na dom temeljem rezultata natječaja akademska 2016./17.g.), moraju prilikom useljenja donijeti svoju posteljinu (jastučnicu, plahte-lancune, prekrivače-deke)!
UPRAVA SC-a SPLIT

